LAOAG CITY – Napalaus a ragsak ti inpagtang ti maysa a puraw a kalding iti maysa a mannalon iti Brgy. Corocor, Bacarra, Ilocos Norte kalpasan a naganak ti lima ngem natay ti maysa.
Segun kenni Mr. Arnulfo Marcos, agtagikua iti nasao a kalding nga dakkel a misteryo kenkuana no kasano a naganak ti lima idinto ta ti normal a panagan-anak ti kalding ket maysa wenno dua laeng iti maminsan a panaganak na.
Kuna ni Marcos nga nabayagen nga agtartaraken ti kalding ngem ita laeng a maimatangan na ti panaganak ti maysa a kalding iti lima.
Ita ket plano ni Marcos nga paaduen dagiti annak ti taraken na a kalding tapno maiburay nanto ti dadduma iti sabali ket mapaadu ti breed na.
Dagiti nabatbati nga uppat nga annak ti kalding na ket dua ti babai ken dua ti lalaki.
Ti kalding ni Marcos ket maysa a native a klase ti kalding ken naganak idi Nobyembre 7 ita a tawen.
ilo_Latn ilo_Latn ilo_Latn ilo_Latn ilo_Latn ilo_Latn